
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 944 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση αρμοδιοτήτων Υφυπουργού Εθνικής Άμυ¬ 
νας στο Γενικό Διευθυντή της ΓΔΟΣΥ/ΥΕΘΑ. 1 

Σύσταση Μόνιμης Ειδικής Επιτροπής Τιμολόγησης 2 
Έγκριση υπερωριακής απασχόλησης υπαλλήλων που 
υπηρετούν στη Διεύθυνση Ελέγχου Ατμοσφαιρικής 
Ρύπανσης και Θορύβου (Δ.Ε.Α.Ρ.Θ.), για το χρονικό 
διάστημα από 1 Ιουνίου έως 15 Σεπτεμβρίου 2006. 3 

Ανανέωση θητείας Επιθεωρητή Δημ.Έργων. 4 

Τροποποίηση της υπ’ αριθμ. 1360/31.10.2003 απόφα¬ 
σης «Πρόγραμμα επιχορήγησης επιχειρήσεων 
για την απασχόληση ανέργων (ΝΘΕ) και επιχο¬ 
ρήγησης Νέων Ελεύθερων Επαγγελματιών (ΝΕΕ) 
Ευπαθών Κοινωνικών Ομάδων» στο πλαίσιο του 
Μέτρου 2.2 του Ε.Π «ΑΠΑΣΧΟΛΗΣΗ ΚΑΙ ΕΠΑΓΓΕΛ¬ 


ΜΑΤΙΚΗ ΚΑΤΑΡΤΙΣΗ» του Γ' ΚΠΣ. 5 

Χορήγηση μιας μηνιαίας σύνταξης στους συνταξιού¬ 
χους του Ταμείου Νομικών. 6 


Παράταση του χρόνου λειτουργίας της ειδικής νομο¬ 
παρασκευαστικής επιτροπής α) για την εκπόνηση 
Πανελλαδικού σχεδίου χωροταξικής κατανομής 
των Δικαστηρίων παντός βαθμού και δικαιοδο¬ 
σίας και β) για την εκπόνηση σχεδίου ανακατα¬ 
νομής του αριθμού των οργανικών θέσεων των 
δικαστικών λειτουργών που θα υπηρετούν στα 


ανωτέρω δικαστήρια ουσίας. 7 

Τροποποίηση της υπ’ αριθμ. 32805/2970/4.8.2005 (ΦΕΚ 

1083/Β/1.8.2005) υπουργικής απόφασης. 8 

Υπερωριακή εργασία μονίμου προσωπικού Λ.Τ. ΚΟ¬ 
ΡΙΝΘΙΑΣ Β' εξαμήνου 2006. 9 

Υπερωριακή εργασία μονίμου προσωπικού του Λιμε¬ 
νικού Ταμείου Ν. ΧΑΝΙΩΝ Β' εξαμήνου 2006. 10 

Υπερωριακή εργασία μονίμου προσωπικού Λ.Τ. ΩΡΩ- 

ΠΟΥ Β' εξαμήνου 2006. 11 

Υπερωριακή εργασία μονίμου προσωπικού Λ.Τ. Ν. 

ΜΕΣΣΗΝΙΑΣ Β' εξαμήνου 2006. 12 

Υπερωριακή εργασία μονίμου προσωπικού του Λιμε¬ 
νικού Ταμείου ΠΟΡΤΟ ΡΑΦΤΗ για το Β' εξάμηνο 
2006. 13 


18 Ιουλίου 2006 

Υπερωριακή εργασία μονίμου προσωπικού του Λιμε¬ 
νικού Ταμείου Ν. ΛΕΥΚΑΔΑΣ Β' εξαμήνου 2006. 14 
Υπερωριακή εργασία μονίμου προσωπικού Λ.Τ. ΚΥ¬ 
ΜΗΣ Β'εξαμήνου 2006. 15 

Έγκριση σύναψης συμβάσεων μίσθωσης έργου από 
τη Νομαρχιακή Αυτοδιοίκηση Αθηνών - Πειραιώς/ 
Νομαρχιακό Διαμέρισμα Πειραιά με τριάντα εννέα 
(39) άτομα, διαφόρων κατηγοριών, για χρονικό διά¬ 


στημα έως το τέλος του τρέχοντος έτους. 16 

ΑΠΟΦΑΣΕΙ Σ 

Αριθμ. Φ. 454/10/160328 (1) 


Μεταβίβαση αρμοδιοτήτων Υφυπουργού Εθνικής Αμυ¬ 
νας στο Γενικό Διευθυντή της ΓΔΟΣΥ/ΥΕΟΑ. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη τις διατάξεις: 

α. Του άρθρου 54 του ν. 63/2005 «Κωδικοποίηση της 
νομοθεσίας για την Κυβέρνηση και τα Κυβερνητικά Όρ¬ 
γανα» (ΦΕΚ Α' 98). 

β. Του ν. 2292/1995 «Οργάνωση και λειτουργία Υπουρ¬ 
γείου Εθνικής Αμυνας, διοίκηση και έλεγχος των Ενό¬ 
πλων Δυνάμεων και άλλες διατάξεις». 

γ. Του υπ' αριθμ. .246717/1.3.2006 (ΦΕΚ.274/3.3.2006 τ.Β') 
κοινή απόφαση Πρωθυπουργού και Υπουργού Εθνικής 
Αμυνας «Ανάθεση αρμοδιοτήτων Υπουργού Εθνικής Άμυ¬ 
νας στους Υφυπουργούς Εθνικής Άμυνας». 

δ. Του π.δ. 73/2006 (ΦΕΚ 76/10.4.2006 τ.Β') «Διάρθρωση, 
αρμοδιότητες και στελέχωση των Γ ενικών Διευθύνσεων: 
α) Οικονομικού Σχεδιασμού και Υποστήριξης β) Αμυ¬ 
ντικών Εξοπλισμών και Επενδύσεων και γ) Πολιτικής 
Εθνικής Αμυνας και Διεθνών Σχέσεων του Υπουργείου 
Εθνικής Αμυνας». 

ε. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Αρθρο 1 

Μεταβιβάζουμε στο Γ ενικό Διευθυντή της Γ ενικής Δι¬ 
εύθυνσης Οικονομικού Σχεδιασμού Υποστήριξης (ΓΔΟ- 
ΣΥ) του Υπουργείου Εθνικής Άμυνας, την αρμοδιότητα 

για την εξέταση των προσφυγών κατά των εκδιδομένων 
αποφάσεων του Νομάρχη, που προβλέπεται από την 
παράγραφο 1 του άρθρου 18 του ν.δ. 1044/1971 (ΦΕΚ 
245 Α'), όπως τροποποιήθηκε με το άρθρο 86 του ν. 
3421/2005 (ΦΕΚ 302 Α'). 

Αρθρο 2 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουλίου 2006 

Ο ΥΦΥΠΟΥΡΓΟΣ 

ΙΩΑΝΝΗΣ ΛΑΜΠΡΟΠΟΥΛΟΣ 
-♦- 

Αριθμ. Κ3-7386 (2) 

Σύσταση Μόνιμης Ειδικής Επιτροπής Τιμολόγησης. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) Του ν. 1558/1985 «Κυβέρνηση και κυβερνητικά όρ¬ 
γανα». 

β) Του π.δ. 397/1988 «Οργανισμός του Υπουργείου 
Εμπορίου», όπως ισχύει. 

γ) Του π.δ. 27/1996 «Συγχώνευση των Υπουργείων Του¬ 
ρισμού, Βιομηχανίας Ενέργειας και Τεχνολογίας στο 
Υπουργείο Ανάπτυξης. 

δ) Του π.δ. 59/1996 «Σύσταση Γενικής Γραμματείας 
Εμπορίου στο Υπουργείο Ανάπτυξης. 

ε) Του ν.δ. 400/1970 «Περί Ιδιωτικής Επιχειρήσεως 
Ασφαλίσεως και άλλες διατάξεις» όπως ισχύει. 

2. Την υπ’ αριθμ. Δ/15/α/Φ19/ΟΙΚ.4040/24.2.2006 (ΦΕΚ 
249/Β/27.2.2006) κοινή απόφαση του Πρωθυπουργού 
και του Υπουργού Ανάπτυξης «Ανάθεση αρμοδιοτήτων 
στους Υφυπουργούς Ανάπτυξης Αναστάσιο Νεράντζη 
και Ιωάννη Παπαθανασίου».. 

3. Το άρθρο 4 παρ. 2 του ν. 489/1976, όπως ισχύει 
σήμερα. 

4. Την υπ’ αριθμ. πρωτοκόλλου 63032/573/061/21.6.2006 
(Κ3-7386/26.6.2006) επιστολή της'Ενωσης Ασφαλιστικών 
Εταιρειών Ελλάδος με θέμα «Ορισμός μελών της Μόνι¬ 
μης Ειδικής Επιτροπής Τιμολόγησης» 

5. Την υπ’ αριθμ. 683/18.1.1994 (ΦΕΚ 311/24.1.1994 ΤΑΕ 
& ΕΠΕ) απόφαση του Υφυπουργού Εμπορίου με θέμα 
«Σύσταση Μόνιμης Ειδικής Επιτροπής Τιμολόγησης» 
και των τροποποιητικών αυτής Κ3-6633/8.8.1995 (ΦΕΚ 
4730/10.8.1995 ΤΑΕ & ΕΠΕ) και Κ3-4731/3.6.1996 (ΦΕΚ 
2930/ ΤΑΕ & ΕΠΕ), αποφασίζουμε: 

1. Τροποποιούμε την απόφαση μας Κ3-4731/3.6.1996 
(ΦΕΚ 2930/ ΤΑΕ & ΕΠΕ) και ορίζουμε σαν μέλη της 
Μόνιμης Ειδικής Επιτροπής Τιμολόγησης τους εκπρο¬ 
σώπους της'Ενωσης Ασφαλιστικών Εταιριών Ελλάδος 
Ηλία Σκούρτη και Γεώργιο Μινέττα ως τακτικά μέλη με 
αναπληρωτές αυτών αντιστοίχως τον Γ. Μαμουλάκη και 
τον Γ εώργιο Παπαντωνόπουλο. 

2. Κατά τα λοιπά θα ισχύει η απόφαση μας Κ3-4731/ 
3.6.1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 2006 

Ο ΥΠΟΥΡΓΟΣ 

Δ. ΣΙΟΥΦΑΣ 


Αριθμ. 22986 (3) 

Έγκριση υπερωριακής απασχόλησης υπαλλήλων που 
υπηρετούν στη Διεύθυνση Ελέγχου Ατμοσφαιρικής 
Ρύπανσης και Θορύβου (Δ.Ε.Α.Ρ.Θ.), για το χρονικό δι¬ 
άστημα από 1 Ιουνίου έως 15 Σεπτεμβρίου 2006. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 29 Α' του ν. 1558/1985, 
όπως προστέθηκε με το άρθρο 27 του ν. 2081/1992 και 
αντικαταστάθηκε με το άρθρο 1 του ν. 2469/1997 (ΦΕΚ 
38 Α'). 

2. Τις διατάξεις του άρθρου 16 του ν. 3205/2003 «Μι- 
σθολογικές ρυθμίσεις λειτουργών και υπαλλήλων του 
Δημοσίου, ΝΠΔΔ & Ο.Τ.Α. και άλλες διατάξεις» (ΦΕΚ 
297/Α/23.12.2003). 

3. Τις υπάρχουσες πιστώσεις σε βάρος του Τακτικού 
Προϋπολογισμού έτους 2006 του ειδικού φορέα 31-110 
(Υ.ΠΕ.ΧΩ.Δ.Ε.) ΚΑΕ 511 (217.000 Ευρώ). 

4. Την ανάγκη υπερωριακής απασχόλησης υπαλλήλων 
που υπηρετούν στη Διεύθυνση Ελέγχου Ατμοσφαιρικής 
Ρύπανσης και Θορύβου (Δ.Ε.Α.Ρ.Θ.) (σχετικά τα υπ’ αριθμ.: 
οικ. 118190/31.5.2006 και οικ. 118202/1.6.2006 έγγραφα της, 
ως άνω, Δ/νσης), αποφασίζουμε: 

Εγκρίνουμε την υπερωριακή απασχόληση υπαλλήλων 
που υπηρετούν στη Διεύθυνση Ελέγχου Ατμοσφαιρικής 
Ρύπανσης και Θορύβου (Δ.Ε.Α.Ρ.Θ.), για κάλυψη υπηρε¬ 
σιακών αναγκών αυτής, για το χρονικό διάστημα από 1 
Ιουνίου έως 15 Σεπτεμβρίου 2006, ως κατωτέρω: 

Υπερωριακή εργασία: 8 υπάλληλοι, 970 ώρες - δαπάνη 
7.000 ευρώ περίπου. 

Οι ώρες υπερωριακής απασχόλησης δεν θα υπερβαί¬ 
νουν τις 60 το μήνα για κάθε υπάλληλο. 

Με την παρούσα απόφαση προκαλείται δαπάνη σε 
βάρος του τακτικού προϋπολογισμού για το έτος 2006, 
η οποία θα βαρύνει τον φορέα 31-110 του Υ.ΠΕ.ΧΩ.Δ.Ε. 
(ΚΑΕ 511), εγγεγραμμένη πίστωση 217.000 Ευρώ, προ- 
καλούμενη δαπάνη 7.000 Ευρώ περίπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθμ. 320 (4) 

Ανανέωση θητείας Επιθεωρητή Δημ.Έργων. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1) Την υπ’ αριθμ. Δ16α/412/1/362/ΑΦ/24.7.2000 απόφα¬ 
ση Υπουργού ΠΕΧΩΔΕ (ΦΕΚ 216/Γ/26.7.2000), με την 
οποία ανατέθηκαν καθήκοντα Επιθεωρητή Δημ.Έργων 
με τριετή θητεία στον Κατζουράκη Δημήτριο του Ιωάννη 
Πολιτικού Μηχανικού, συνταξιούχου του Δημοσίου 

2) Την υπ 1 αριθμ. Δ16α/302/10/287/ΑΦ/16.7.2003 απόφαση 
Υπουργού ΠΕΧΩΔΕ (ΦΕΚ 176/Τεύχος Ν.Π.Δ.Δ./23.7.2003), 
με την οποία ανανεώθηκε για μία τριετία η θητεία στο 
Σώμα Επιθεωρητών Δημοσίων Έργων του Κατζουράκη 

Δημητρίου του Ιωάννη Πολιτικού Μηχανικού, συνταξι¬ 
ούχου του Δημοσίου. 

3) Τις διατάξεις της παρ. 3 του άρθρου «πέμπτου» του 
ν. 2719/99 (ΦΕΚ 106/Α/26.5.1999), με το οποίο αντικατα- 
στάθηκε το άρθρο 22 του ν. 1418/1984 (ΦΕΚ 23/Α»). 

4) Την υπ' αριθμ. οικ. 431/26.10.2000 απόφαση Υπουρ¬ 
γού ΠΕΧΩΔΕ, με την οποία ο ανωτέρω ορίστηκε ως 
μέλος του Εποπτικού Συμβουλίου του Σώματος Επιθε¬ 
ωρητών Δημ.Έργων, γεγονός που καθιστά τη συνέχεια 
της θητείας του απαραίτητη αποφασίζουμε: 

Ανανεώνουμε τη θητεία στο Σώμα Επιθεωρητών Δη- 
μοσίωνΈργων του Δημητρίου Κατζουράκη του Ιωάννη 
Πολιτικού Μηχανικού, συνταξιούχου του Δημοσίου, για 
μία τριετία ακόμη από 7.9.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθμ. 200576 (5) 

Τροποποίηση της υπ’ αριθμ. 1360/31.10.2003 απόφα¬ 
σης «Πρόγραμμα επιχορήγησης επιχειρήσεων για 
την απασχόληση ανέργων (ΝΘΕ) και επιχορήγησης 
Νέων Ελεύθερων Επαγγελματιών (ΝΕΕ) Ευπαθών Κοι¬ 
νωνικών Ομάδων» στο πλαίσιο του Μέτρου 2.2 του 
Ε.Π «ΑΠΑΣΧΟΛΗΣΗ ΚΑΙ ΕΠΑΓΓΕΛΜΑΤΙΚΗ ΚΑΤΑΡΤΙ¬ 
ΣΗ» του Γ ΚΠΣ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ. 63/2005 «Κωδικοποίηση της 
νομοθεσίας για την Κυβέρνηση και Κυβερνητικά Όρ¬ 
γανα» (98 Α ) 

2. Τις διατάξεις του π.δ. 368/1989 «Οργανισμός του 
Υπουργείου Εργασίας» (163 Α). 

3. Τις διατάξεις του ν.δ. 212/1969 «Περί Οργανώσεως 
και Διοικήσεως του Οργανισμού Απασχολήσεως Εργα¬ 
τικού Δυναμικού» (112 Α ). 

4. Τις διατάξεις του ν. 2956/2001 «Αναδιάρθρωση του 
ΟΑΕΔ και άλλες διατάξεις» (258 Α). 

5. Τις διατάξεις του άρθρου 29 του ν. 1262/1982 (70 Α) 
«Για την παροχή κινήτρων ενίσχυσης της οικονομικής 
και περιφερειακής ανάπτυξης της χώρας και τροποποί¬ 
ηση συναφών διατάξεων» όπως τροποποιήθηκε με τα 
άρθρα 6 και 7 του ν. 1836/89 (79 Α) και το άρθρο 6 του 
ν. 2434/1996 (188 Α). 

6. Τις διατάξεις του ν. 2434/1996 (188 Α) «Μέτρα Πολι¬ 
τικής για την απασχόληση και την επαγγελματική εκ¬ 
παίδευση και κατάρτιση και άλλες διατάξεις». 

7. Την ισχύουσα Εθνική και Κοινοτική Νομοθεσία που 
αφορά την υλοποίηση και διαχείριση προγραμμάτων. 

8. Το ν. 2860/2000 (ΦΕΚ 251 /τΑ/14.11.2000). 

9. Το άρθρο 29 Α του ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α) που προστέθηκε με το 
άρθρο 27 του ν. 2081/1992 (ΦΕΚ 154/Α) και τροποποιήθη¬ 
κε με το άρθρο 1 παρ. 2 α του ν. 2469/1997 (ΦΕΚ 38/Α). 

10. Την υπ' αριθμ. 37930/ΔΙΟΕ/1264/14.10.2005 κοινή 


απόφαση του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (ΦΕΚ 
1432/Β/14.10.2005). 

11. Το π.δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ 165/τ.Α/14.07.2000). 

12. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικο¬ 
νομίας και Οικονομικών» (ΦΕΚ 57/Α/21.3.2002). 

13. Τον Κανονισμό (ΕΚ) 1260/1999 του Συμβουλίου της 
21.6.1999 «Περί γενικών διατάξεων για τα διαρθρωτι¬ 
κά ταμεία», όπως τροποποιήθηκε με τον Κανονισμό 
1447/2001 του Συμβουλίου. 

14. Την υπ' αριθμ. 35256/17.10.2001 (ΦΕΚ 1352/Β/17.10.2001) 
κοινή υπουργική απόφαση για τη Σύσταση Ειδικής Υπη¬ 
ρεσίας Συντονισμού της Εφαρμογής των Επιχειρησιακών 
Προγραμμάτων, όπως τροποποιήθηκε με την υπ' αριθμ. 
154934/ΕΥΣ1274/21.3.2002 (ΦΕΚ 411Β721.3.2002) και την υπ' 
αριθμ. 37085/ΔΙΟΕ890/20.9.2004 (ΦΕΚ 1450/Β/22.9.2004) 
υπουργικές αποφάσεις. 

15. Την υπ' αριθμ. 104822/29.7.2003 απόφαση ένταξης 
πράξης της Γ ενικής Γ ραμματείας Διαχείρισης κοινοτι¬ 
κών και άλλων πόρων περί ένταξης στο μέτρο 2 του 
άξονα 2 του Ε.Π. «Απασχόληση και Επαγγελματική Κα¬ 
τάρτιση». 

16. Την ένταξη του Προγράμματος επιχορήγησης 
επιχειρήσεων για την απασχόληση ανέργων (ΝΘΕ) και 
επιχορήγησης Νέων Ελεύθερων Επαγγελματιών (ΝΕΕ) 
Ευπαθών Κοινωνικών Ομάδων στην Σ.Α.Ε 034/3 του προ¬ 
γράμματος επιχορήγησης επιχειρήσεων (αριθ. έργου 
2003ΣΕ03430039). 

17. Την υπ' αριθμ. 1360 /31.10.2003 (1659 Β) απόφασή 
μας. 

18. Την υπ' αριθμ. 482/21.2.2006 απόφαση - πρόταση 
του Δ.Σ. του ΟΑΕΔ (αριθ. συνεδρ. 7/21.2.2006) που μας 
υποβλήθηκε με το αριθ. Β106503/23.2.06 έγγραφο του. 

19. Το γεγονός ότι από τις διατάξεις της παρούσας 
κοινής υπουργικής απόφασης προκαλείται δαπάνη σε 
βάρος του Προγράμματος Δημοσίων Επενδύσεων και 
ως εκ τούτου εμπίπτει στις διατάξεις της παρ. 3 του 
άρθρου 22 του ν. 2362/95 ( 247 Α), αποφασίζουμε: 

Την τροποποίηση των παρ. 2.2. και 2.3 του Υποπρο¬ 
γράμματος 2 της υπ' αριθμ. 1360/31.10.2003 απόφασής 
μας που αφορά την επιδότηση Νέων Ελεύθερων Επαγ- 
γελματιών Ευπαθών Κοινωνικών Ομάδων, ως εξής: 

2.2 Τ ο βασικό ποσό επιχορήγησης για τα άτομα που 
εντάσσονται στο πρόγραμμα αυτό ορίζεται στα 16.000 
(δέκα έξι χιλιάδες) Ευρώ και το ποσό αυτό προσαυξά¬ 
νεται κατά 1.400 (χίλια τετρακόσια) Ευρώ εάν το άτομο 
είναι γυναίκα ή είναι άνω των 45 ετών. 

Σημειώνεται ότι το άτομο δικαιούται μόνο μία των 
ανωτέρω προσαυξήσεων. 

2.3 Από το ποσό αυτό προκαταβάλλεται το ποσό των 
4000 (τεσσάρων χιλιάδων) Ευρώ μετά την έκδοση της 
εγκριτικής απόφασης υπαγωγής στο πρόγραμμα. 

Το υπόλοιπο ποσό καταβάλλεται σε τέσσερις (4) ισό¬ 
ποσες τετραμηνιαίες δόσεις. 

Κατά τα λοιπά ισχύουν οι προϋποθέσεις και οι όροι 
που προβλέπονται στην υπ' αριθμ. 1360/31.10.2003 από¬ 
φασή μας. 

Η παραπάνω τροποποίηση θα ισχύει από της δημο¬ 
σίευσής της. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 2006 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΑΠΑΣΧΟΛΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΓΕΩΡΓΙΟΣ ΑΛΟΓΟΣΚΟΥΦΗΣ ΣΑΒΒΑΣ ΤΣΙΤΟΥΡΙΛΗΣ 
-♦- 

Αριθμ. Φ.10041/7427/327 (6) 

Χορήγηση μιας μηνιαίας σύνταξης στους συνταξιού¬ 
χους του Ταμείου Νομικών. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 1 του ν.δ. 4577/ 
1966 (Α' 230). 

2. Τις διατάξεις του π.δ. 63/2005 (Α' 98). 

3. Την υπ 1 αριθμ. Υ1 απόφαση του Πρωθυπουργού (Β 
513) «Μεταβολή τίτλων Υπουργείων και καθορισμός σει¬ 
ράς τάξης των Υπουργείων» 

4. Το π.δ./γμα 213/1992 (Α' 102) «Οργανισμός της Γενι¬ 
κής Γραμματείας Κοινωνικών Ασφαλίσεων» 

5. Το π.δ./γμα 372/95 (Α' 201) «Μεταφορά της Γενικής 
Γραμματείας Κοινωνικών Ασφαλίσεων από το Υπουρ¬ 
γείο Υγείας Πρόνοιας και Κοινωνικών Ασφαλίσεων στο 
Υπουργείο Εργασίας». 

6. Το π.δ./γμα 33/06 (Α' 35) «Διορισμός μελών της 
Κυβέρνησης και Υφυπουργών». 

7. Την υπ’ αριθμ. 4183/19.12.2005 απόφαση του Δ.Σ του 
Ταμείου Νομικών. 

8. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα που κυ¬ 
ρώθηκε με το άρθρο πρώτο του π.δ. 63/2005 (ΦΕΚ Α' 98) 
και το γεγονός ότι, από την απόφαση δεν προκαλείται 
δαπάνη σε βάρος του Κρατικού Προϋπολογισμού, αλλά σε 
βάρος του Προϋπολογισμού του Ταμείου Νομικών ύψους 
10.700 χιλ. Ευρώ περίπου. Η δαπάνη αυτή θα καλυφθεί από 
τους κωδικούς 0611, 0615 και 0618, αποφασίζουμε: 

Τη χορήγηση σε όσους είναι συνταξιούχοι του Ταμείου 
Νομικών μέχρι την ημερομηνία έκδοσης της υπουργικής 
απόφασης εφάπαξ ποσού ίσου με το ύψος μιας κατα¬ 
βαλλόμενης μηνιαίας σύνταξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 2006 

ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΛΗΣ 
-♦- 

Αριθμ. 73816 (7) 

Παράταση του χρόνου λειτουργίας της ειδικής νομοπα¬ 
ρασκευαστικής επιτροπής α) για την εκπόνηση Πα¬ 
νελλαδικού σχεδίου χωροταξικής κατανομής των Δι¬ 
καστηρίων παντός βαθμού και δικαιοδοσίας και β) για 
την εκπόνηση σχεδίου ανακατανομής του αριθμού των 
οργανικών θέσεων των δικαστικών λειτουργών που θα 
υπηρετούν στα ανωτέρω δικαστήρια ουσίας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Την υπ’ αριθμ. 82922/16.7.2004 απόφαση τροπο¬ 


ποίησης της ανωτέρω επιτροπής (ΦΕΚ Β' 1119), όπως 
συμπληρώθηκε με την υπ’ αριθμ. 118335/5.10.2004 (ΦΕΚ 
Β'1530) απόφαση και παρατάθηκε με τις υπ’ αριθμ. 19744/ 
10.3.2005 (ΦΕΚ Β' 394) και 33710/27.3.2006 (ΦΕΚ Β' 425) 
όμοιες. 

2) Την ανάγκη παράτασης του χρόνου λειτουργίας 
της ανωτέρω επιτροπής, σύμφωνα με το από 22.6.2006 
έγγραφο του Προέδρου αυτής. 

3) Το γεγονός ότι από τις διατάξεις της παρούσας 
προκαλείται επιπλέον δαπάνη σε βάρος του προϋπο¬ 
λογισμού του ΤΑΧΔΙΚ, αποφασίζουμε: 

Την παράταση μέχρι 31.10.2006 του χρόνου λειτουρ¬ 
γίας της ειδικής νομοπαρασκευαστικής επιτροπής α) 
για την εκπόνηση Πανελλαδικού σχεδίου χωροταξικής 
κατανομής των Δικαστηρίων παντός βαθμού και δικαιο¬ 
δοσίας και β) για την εκπόνηση σχεδίου ανακατανομής 
του αριθμού των οργανικών θέσεων των δικαστικών 
λειτουργών που θα υπηρετούν στα ανωτέρω δικαστήρια 
ουσίας, προκειμένου να περατώσει το έργο της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2006 

ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθμ. 41518/4364 (8) 

Τροποποίηση της υπ’ αριθμ. 32805/2970/4.8.2005 (ΦΕΚ 
1083/Β/1.8.2005) υπουργικής απόφασης. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις, 

α. Των παρ. 3 και 4 του άρθρου 3 του ν. 2867/2000 «Οργά¬ 
νωση και λειτουργία των Τηλεπικοινωνιών και άλλες δια¬ 
τάξεις» (ΦΕΚ Α' 273), όπως αντικαταστάθηκαν με τις παρ. 1 
και 2 αντίστοιχα του άρθρου 72 του ν. 3371/2005 «Θέματα 
κεφαλαιαγοράς και άλλες διατάξεις» (ΦΕΚ Α' 178). 

β. Του άρθρου 90 του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (ΦΕΚ Α' 98). 

2. Την υπ’ αριθμ. 32805/2970/4.8.2005 υπουργική από¬ 
φαση « Συγκρότηση νέας Εθνικής Επιτροπής Τηλεπικοι¬ 
νωνιών και Ταχυδρομείων (Ε.Ε.Τ.Τ.)» (ΦΕΚ Β' 1083). 

3. Την από 7 Ιουλίου, υποβληθείσα επιστολή παραίτη¬ 
σης του μέλους της Εθνικής Επιτροπής Ταχυδρομείων 
και Τηλεπικοινωνιών (Ε.Ε.Τ.Τ) Ψάρρα Αλκιβιάδη. 

4. Την ανάγκη αντικατάστασης του παραιτηθέντος 
μέλους για την εύρυθμη λειτουργία της Ε.Ε.Τ.Τ. 

5. Το γεγονός ότι από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού Ε.Ε.Τ.Τ., αποφασίζουμε: 

1. Αποδεχόμαστε την, από 7 Ιουλίου 2006, υποβληθείσα 
παραίτηση του Ψάρρα Αλκιβιάδη. 

2. Διορίζουμε, ως μέλος στην Ε.Ε.Τ.Τ., για το υπόλοιπο 
της θητείας του παραιτηθέντος, τον: 

Παπαβασιλείου Συμεών του Χρήστου. 

Κατά τα λοιπά ισχύει η υπ’ αριθμ. 32805/2970/4.8.2005 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,12 Ιουλίου 2006 

Ο ΥΠΟΥΡΓΟΣ 

ΜΙΧΑΛΗΣ Κ. ΛΙΑΠΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθμ. 5118.38/07/2006 (9) 

Υπερωριακή εργασία μονίμου προσωπικού Λ.Τ. ΚΟΡΙΝ¬ 
ΘΙΑΣ Β' εξαμήνου 2006. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297 Α') «Μισθολογικές ρυθμίσεις λειτουργών και υπαλ¬ 
λήλων του Δημοσίου, ΝΠΔΔ και ΟΤΑ, μονίμων στελεχών 
των Ενόπλων Δυνάμεων και αντιστοίχων της Ελληνικής 
Αστυνομία, του Πυροσβεστικού και Λιμενικού Σώματος 
και άλλες συναφείς διατάξεις» 

2. Την υπ’ αριθμ. 2/72757/002/31.12.2003 εγκύκλιο του 
Υπουργείου Οικονομικών/Γ.Λ.Κ. 

3. Το υπ’ αριθμ. 597/23.5.2006 έγγραφο του Λ.Τ. ΚΟ¬ 
ΡΙΝΘΙΑΣ. 

4. Την υπ’ αριθμ. 11/18.5.2006 Πράξη της Λιμενικής Επι¬ 
τροπής Λ.Τ. ΚΟΡΙΝΘΙΑΣ, αποφασίζουμε: 

1. Την έγκριση πραγματοποίησης απογευματινής υπε- 
ρωριακής εργασίας εξακοσίων (600) ωρών συνολικά, με 
αμοιβή, για τους δύο (02) υπηρετούντες υπαλλήλους του 
Λιμενικού Ταμείου ΚΟΡΙΝΘΙΑΣ, για την αντιμετώπιση 
εποχικών και εκτάκτων υπηρεσιακών αναγκών, για το 
Β' εξάμηνο 2006 και ειδικότερα: 

- Υποχρεωτική ζύγιση οχημάτων ΒΟ-ΒΟ - εμπορευ¬ 
μάτων κ,λ.π. -Έλεγχος και λειτουργία γεφυροπλάστιγ¬ 
γας 

- Είσπραξη ανταλλάγματος από παραχωρήσεις χώ¬ 
ρων 

- Καταμέτρηση σκαφών ελλιμενισμού σε αλιευτικά 
καταφύγια 

- Εκτέλεση έργων στα λιμάνια Κορίνθου και Κιάτου. 
Οι ώρες απογευματινής υπερωριακής εργασίας δεν 
μπορεί να υπερβαίνουν τις εξήντα (60) ανά υπάλληλο 
μηνιαίως. 

2. Το ύψος της δαπάνης που θα προκύψει από την 
ανωτέρω αιτία ανέρχεται στο ποσό των 3.205,00 ΕΥΡΩ 
περίπου και θα βαρύνει τον Προϋπολογισμό του Λ.Τ. 
έτους 2006 στον οποίο υπάρχει σχετική εγγεγραμμένη 
πίστωση στον ΚΑΕ 0261. 

Υπεύθυνος για την εκτέλεση των υπερωριών ορίζεται 
ο Πρόεδρος του Λ.Τ. ΚΟΡΙΝΘΙΑΣ Δήμος Χρήστος. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει αναδρομικά ένα μήνα πριν τη 
δημοσίευσή της. 

Πειραιάς, 7 Ιουλίου 2006 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθμ. 5118.57/08/2006 (10) 

Υπερωριακή εργασία μονίμου προσωπικού του Λιμενι¬ 
κού Ταμείου Ν. ΧΑΝΙΩΝ Β' εξαμήνου 2006. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297 Α') «Μισθολογικές ρυθμίσεις λειτουργών και υπαλ¬ 
λήλων του Δημοσίου, ΝΠΔΔ και ΟΤΑ, μονίμων στελεχών 
των Ενόπλων Δυνάμεων και αντιστοίχων της Ελληνικής 
Αστυνομίας, του Πυροσβεστικού και Λιμενικού Σώματος 
και άλλες συναφείς διατάξεις» 


2. Την υπ’ αριθμ. 2/72757/002/31.12.2003 εγκύκλιο του 
Υπουργείου Οικονομικών/Γ.Λ.Κ.. 

3. Την υπ’ αριθμ. 71/6.4.2006 Πράξη της Λιμενικής Επι¬ 
τροπής Λ.Τ. Ν. ΧΑΝΙΩΝ. 

4. Το υπ’ αριθμ. 1736/26.4.2006 έγγραφο Λιμενικού Τα¬ 
μείου Ν. ΧΑΝΙΩΝ, αποφασίζουμε: 

1. Την έγκριση πραγματοποίησης απογευματινής υπε- 
ρωριακής εργασίας με αμοιβή, συνολικά δύο χιλιάδων 
πεντακοσίων πενήντα (2.550) ωρών για 13 μονίμους 
υπαλλήλους του Λ.Τ. ΧΑΝΙΩΝ επί συνολικού αριθμού 
είκοσι τριών (23) υπηρετούντων υπαλλήλων για την αντι¬ 
μετώπιση εποχικών και έκτακτων υπηρεσιακών αναγκών 
κατά το Β' εξάμηνο του 2006 και ειδικότερα: 

- Παρακολούθηση - επίβλεψη λιμενικών έργων που 
εκτελούνται σε λιμενίσκους και λιμένες, πολλοί από 
τους οποίους είναι απομακρυσμένοι. 

- Χάραξη αιγιαλού - παραλίας και χερσαίων λιμενικών 
ζωνών. 

- Επίβλεψη λειτουργίας Γεφυροπλάστιγγας Σούδας, 
Λιμένος Σούδας και Μαρίνας Χανιών, επί 12ώρου βάσεως 
όλο το χρόνο και καθημερινά. 

- Ηλεκτροδότηση και υδροδότηση όλων των ελλιμε- 
νιζομένων σκαφών του Λιμένος Χανιών. 

- Καθαριότητα χερσαίων χώρων των Λιμένων Σούδας 
και Χανιών και της Μαρίνας Χανιών (κατεξοχήν χώροι 
υποδοχής τουριστών). 

-Έλεγχος εισιτηρίων, ζύγιση φορτηγών αυτοκινήτων 
και εμπορευμάτων. 

Οι ώρες απογευματινής υπερωριακής εργασίας δεν 
μπορεί να υπερβαίνουν τις εξήντα (60) μηνιαίως. 

Το ύψος της δαπάνης που θα προκύψει από την ανω¬ 
τέρω αιτία ανέρχεται στο ποσό των 13.260,00 ΕΥΡΩ 
περίπου, θα βαρύνει την με Κ.Α. 0261 πίστωση του προ¬ 
ϋπολογισμού εξόδων του Λ.Τ. Ν. Χανιών έτους 2006. 

Ο αριθμός των ωρών, θα εξαρτηθεί από τις πραγμα¬ 
τικές υπερωριακές ανάγκες και θα καθορισθεί με από¬ 
φαση του Προέδρου του Λιμενικού Ταμείου. Υπεύθυνος 
για την παρακολούθηση και τον έλεγχο πραγματικής 
παροχής της υπερωριακής απασχόλησης είναι ο ΓΙΑ- 
ΚΟΥΜΑΚΗΣ Δ/ντής ΑΤΝΧ της ΓΙΕ1 κατηγορίας Δ/κού 
Οικ/κού. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει αναδρομικά ένα μήνα πριν τη 
δημοσίευσή της. 

Πειραιάς, 7 Ιουλίου 2006 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθμ. 5118.59/04/2006 (11) 

Υπερωριακή εργασία μονίμου προσωπικού Λ.Τ. ΩΡΩ- 
ΠΟΥ Β' εξαμήνου 2006. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297 Α') «Μισθολογικές ρυθμίσεις λειτουργών και υπαλ¬ 
λήλων του Δημοσίου, ΝΠΔΔ και ΟΤΑ, μονίμων στελεχών 
των Ενόπλων Δυνάμεων και αντιστοίχων της Ελληνικής 
Αστυνομία, του Πυροσβεστικού και Λιμενικού Σώματος 
και άλλες συναφείς διατάξεις» 

2. Την υπ’ αριθμ. 2/72757/002/31.12.2003 εγκύκλιο του 
Υπουργείου Οικονομικών/Γ.Λ.Κ. 

3. Το υπ’ αριθμ. 193/31.5.2006 έγγραφο του Λ.Τ. ΩΡΩ- 
ΠΟΥ. 

4. Την υπ’ αριθμ. 40/24.5.2006 Πράξη της Λιμενικής 
Επιτροπής Λ.Τ. ΩΡΩΠΟΥ., αποφασίζουμε: 

1. Την έγκριση πραγματοποίησης απογευματινής υπε- 
ρωριακής εργασίας διακοσίων (200) ωρών συνολικά, 
με αμοιβή, για την μοναδική υπάλληλο του Λιμενικού 
Ταμείου ΩΡΩΠΟΥ για την αντιμετώπιση εποχικών και 
εκτάκτων υπηρεσιακών αναγκών, για το Β' εξάμηνο 2006 
και ειδικότερα: 

- Τήρηση-σύνταξη-διεκπεραίωση πρακτικών, εγγρά¬ 
φων, τήρηση λογιστικών βιβλίων, έκδοση χρηματικών 
ενταλμάτων, εισπράξεις εσόδων, μισθωμάτων - τελών. 

Οι ώρες απογευματινής υπερωριακής εργασίας δεν 
μπορεί να υπερβαίνουν τις εξήντα (60) μηνιαίως. 

2. Το ύψος της δαπάνης που θα προκύψει από την 
ανωτέρω αιτία ανέρχεται στο ποσό των 1.715,00 ΕΥΡΩ 
περίπου και θα βαρύνει τον Προϋπολογισμό του Λ.Τ. 
ΩΡΩΠΟΥ έτους 2006 στον οποίο υπάρχει σχετική εγ¬ 
γεγραμμένη πίστωση στον ΚΑΕ 0261. 

Ο αριθμός των ωρών, θα εξαρτηθεί από τις πραγ¬ 
ματικές υπερωριακές ανάγκες και θα καθοριστεί με 
απόφαση του Προέδρου του Λιμενικού Ταμείου. 

Υπεύθυνος για την εκτέλεση των υπερωριών ορίζεται 
ο Πρόεδρος του Λ.Τ. ΩΡΩΠΟΥ ΠΟΛΥΧΡΟΝΗΣ Μιχ.. 

3. Η απόφαση αυτή να δημοσιευθεί στην Εφημερίδα 
της Κυβέρνησης και ισχύει αναδρομικά ένα μήνα πριν 
τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει αναδρομικά ένα μήνα πριν τη 
δημοσίευσή της. 

Πειραιάς, 7 Ιουλίου 2006 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθμ. 5118.38/06/2006 (12) 

Υπερωριακή εργασία μονίμου προσωπικού Λ.Τ. Ν. 

ΜΕΣΣΗΝΙΑΣ Β' εξαμήνου 2006. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297 Α') «Μισθολογικές ρυθμίσεις λειτουργών και υπαλ¬ 
λήλων του Δημοσίου, ΝΠΔΔ και ΟΤΑ, μονίμων στελεχών 
των Ενόπλων Δυνάμεων και αντιστοίχων της Ελληνικής 
Αστυνομία, του Πυροσβεστικού και Λιμενικού Σώματος 
και άλλες συναφείς διατάξεις». 

2. Την υπ’ αριθμ. 2/72757/002/31.12.2003 εγκύκλιο του 
Υπουργείου Οικονομικών/Γ.Λ.Κ. 

3. Το υπ’ αριθμ. 767/31.5.2006 έγγραφο του Λ.Τ. Ν. 
ΜΕΣΣΗΝΙΑΣ 

4. Την υπ’ αριθμ. 98/25.5.2006 Πράξη της Λιμενικής 
Επιτροπής Λ.Τ. Ν. ΜΕΣΣΗΝΙΑΣ, αποφασίζουμε: 

1. Την έγκριση πραγματοποίησης απογευματινής 
υπερωριακής εργασίας εξακοσίων πενήντα (650) ωρών 
συνολικά, με αμοιβή, για τρεις (03) υπαλλήλους του 
Λιμενικού Ταμείου Ν. ΜΕΣΣΗΝΙΑΣ επί συνόλου τεσσά¬ 
ρων (04) υπαλλήλων, για την αντιμετώπιση εποχικών 
και εκτάκτων υπηρεσιακών αναγκών, για το Β' εξάμηνο 
2006 και ειδικότερα: 


- Παροχή υπηρεσιών σε πλοία Ε/Γ-Φ/Γ-Τ/Ρ-Ο/Γ (υδρο- 
δότηση, παροχή ρεύματος στα πλοία, παραλαβή, ταξινό¬ 
μηση, αποθήκευση, παράδοση, ζύγιση εμπορευμάτων). 

- Επίβλεψη των λιμενικών εγκαταστάσεων - συντήρη¬ 
ση και επισκευή τους. 

Οι ώρες απογευματινής υπερωριακής εργασίας δεν 
μπορεί να υπερβαίνουν τις εξήντα (60) ανά υπάλληλο 
μηνιαίως. 

2. Το ύψος της δαπάνης που θα προκύψει από την 
ανωτέρω αιτία ανέρχεται στο ποσό των 3.500 ΕΥΡΩ 
περίπου και θα βαρύνει τον Προϋπολογισμό του Λ.Τ. 
έτους 2006 στον οποίο υπάρχει σχετική εγγεγραμμένη 
πίστωση στον ΚΑΕ 0261. 

Ο αριθμός του προσωπικού που θα απασχολείται υπε- 
ρωριακά κάθε φορά, καθώς και ο αριθμός των ωρών θα 
εξαρτηθεί από τις πραγματικές υπηρεσιακές ανάγκες 
και θα καθορισθεί με απόφαση του Προέδρου του Λ.Τ. 
Ν. ΜΕΣΣΗΝΙΑΣ, Υπεύθυνος για την πραγματοποίηση της 
υπερωριακής απασχόλησης ορίζεται ο Προϊστάμενος 
του λιμενικού Ταμείου ΓΑΖΟΥΛΗΣ Β. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει αναδρομικά ένα μήνα πριν τη 
δημοσίευσή της. 

Πειραιάς, 7 Ιουλίου 2006 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθμ. 5118.42/02/2006 (13) 

Υπερωριακή εργασία μονίμου προσωπικού του Λιμενι¬ 
κού Ταμείου ΠΟΡΤΟ ΡΑΦΤΗ για το Β' εξάμηνο 2006. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297 Α') «Μισθολογικές ρυθμίσεις λειτουργών και υπαλ¬ 
λήλων του Δημοσίου, ΝΠΔΔ και ΟΤΑ, μονίμων στελεχών 
των Ενόπλων Δυνάμεων και αντιστοίχων της Ελληνικής 
Αστυνομίας, του Πυροσβεστικού και Λιμενικού Σώματος 
και άλλες συναφείς διατάξεις». 

2. Την υπ’ αριθμ. 2/72757/002/31.12.2003 εγκύκλιο του 
Υπουργείου Οικονομικών/ Γ.Λ.Κ. 

3. Την υπ’ αριθμ. 43/1.6.2006 πράξη της Λιμενικής Επι¬ 
τροπής Πόρτο Ράφτη. 

4. Το υπ’ αριθμ. 100/1.6.2006 έγγραφο Λιμενικού Ταμεί¬ 
ου Πόρτο Ράφτη, αποφασίζουμε: 

Την έγκριση πραγματοποίησης απογευματινής υπε- 
ρωριακής εργασίας με αμοιβή διακοσίων (200) ωρών 
για τον μοναδικό υπάλληλο του Λ.Τ. Πόρτο Ράφτη, για 
την αντιμετώπιση εποχιακών και εκτάκτων υπηρεσιακών 
αναγκών κατά το Β' εξάμηνο έτους 2006 και ειδικότε¬ 
ρα: 

- Διεκπεραίωση διοικητικών θεμάτων πέραν του κα¬ 
νονικού ωραρίου λόγω του μεγάλου φόρτου εργασίας 
όπως τήρηση - σύνταξη - διεκπεραίωση πρακτικών, 
εγγράφων, τήρηση λογιστικών βιβλίων, έκδοση χρη¬ 
ματικών ενταλμάτων, είσπραξη εσόδων, μισθωμάτων 
- τελών και απόδοση κρατήσεων. 

Οι ώρες απογευματινής υπερωριακής εργασίας δεν 
μπορεί να υπερβαίνουν τις εξήντα (60) ανά υπάλληλο 
μηνιαίως. 

Το ύψος της δαπάνης που θα προκύψει από την ανω¬ 
τέρω αιτία ανέρχεται στο ποσό των 1.286,00 ΕΥΡΩ πε¬ 
ρίπου, θα βαρύνει τον προϋπολογισμό του Λιμενικού 
Ταμείου έτους 2006, στον οποίο υπάρχει σχετική εγ¬ 
γεγραμμένη πίστωση στον ΚΑΕ 0261. 

Ο αριθμός των ωρών, θα εξαρτηθεί από τις πραγ¬ 
ματικές υπερωριακές ανάγκες και θα καθοριστεί με 
απόφαση του Προέδρου του Λιμενικού Ταμείου. 

Υπεύθυνος για την παρακολούθηση και τον έλεγχο 
πραγματικής παροχής της υπερωριακής απασχόλησης 
ορίζεται ο Πρόεδρος του Λ. Τ. ΠΟΡΤΟ ΡΑΦΤΗ ΚΟΛΙΑ- 
ΒΑΣΙΛΗΣ Γ. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει αναδρομικά ένα μήνα πριν τη 
δημοσίευσή της. 

Πειραιάς, 7 Ιουλίου 2006 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθμ. 5118.31/01/2006 (14) 

Υπερωριακή εργασία μονίμου προσωπικού του Λιμενι¬ 
κού Ταμείου Ν. ΛΕΥΚΑΔΑΣ Β' εξαμήνου 2006. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297 Α') «Μισθολογικές ρυθμίσεις λειτουργών και υπαλ¬ 
λήλων του Δημοσίου, ΝΠΔΔ και ΟΤΑ, μονίμων στελεχών 
των Ενόπλων Δυνάμεων και αντιστοίχων της Ελληνικής 
Αστυνομίας, του πυροσβεστικού και Λιμενικού Σώματος 
και άλλες συναφείς διατάξεις». 

2. Την υπ’ αριθμ. 2/72757/002/31.12.2003 εγκύκλιο του 
Υπουργείου Οικονομικών/ Γ.Λ.Κ. 

3. Την υπ’ αριθμ. 35/11.5.2006 πράξη της Λιμενικής Επι¬ 
τροπής Λευκάδας. 

4. Το υπ’ αριθμ. 259/25.5.2006 έγγραφο Λιμενικού Τα¬ 
μείου Ν. Λευκάδας, αποφασίζουμε: 

Την έγκριση πραγματοποίησης απογευματινής υπερω- 
ριακής εργασίας με αμοιβή, συνολικά διακοσίων (200) 
ωρών για τη μία τακτική υπάλληλο του Λ.Τ. Ν. Λευ¬ 
κάδας, για την αντιμετώπιση εποχικών και εκτάκτων 
υπηρεσιακών αναγκών κατά το Β' εξάμηνο έτους 2006 
και ειδικότερα: 

- Ελέγχου διακινούμενου αριθμού επιβατών - οχημά¬ 
των και ορθής βεβαίωσης και είσπραξης δικαιωμάτων 
υπέρ Λιμενικού Ταμείου. 

- Επίβλεψης εκτελουμένων εργασιών. 

- Μέριμνας για την αποκατάσταση των βλαβών στα 
δίκτυα ηλεκτροφωτισμού και ύδρευσης στις λιμενικές 
ζώνες. 

- Ελέγχου και καταγραφής των παραχωρουμένων χώ¬ 
ρων στη χερσαία ζώνη λιμένος για τοποθέτηση τρα- 
πεζοκαθισμάτων από τα καταστήματα, μικροπωλητών 
κ.λ.π. και είσπραξη των τελών μίσθωσης. 

- Χάραξης και καθορισμού χώρων που εξομοιώνονται 
με ζώνες λιμένα. 

Οι ώρες απογευματινής υπερωριακής εργασίας δεν 
μπορεί να υπερβαίνουν τις εξήντα (60) μηνιαίως. 

Το ύψος της δαπάνης που θα προκύψει από την ανω¬ 
τέρω αιτία ανέρχεται στο ποσό των 894,00 ΕΥΡΩ πε¬ 
ρίπου, θα βαρύνει τον προϋπολογισμό του Λιμενικού 


Ταμείου Ν. Λευκάδας έτους 2006, στον οποίο υπάρχει 
σχετική εγγεγραμμένη πίστωση στον ΚΑΕ 0261. 

Ο αριθμός των ωρών, θα εξαρτηθεί από τις πραγ¬ 
ματικές υπερωριακές ανάγκες και θα καθοριστεί με 
απόφαση του Προέδρου του Λιμενικού Ταμείου. 

Υπεύθυνος για τον έλεγχο πραγματοποίησης των 
υπερωριών ορίζεται ο Πρόεδρος του ΛΤ Ν. Λευκάδας 
ΑΡΑΒΑΝΗΣ Π. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει αναδρομικά ένα μήνα πριν τη 
δημοσίευσή της. 

Πειραιάς, 7 Ιουλίου 2006 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθμ. 5118.59/05/2006 (15) 

Υπερωριακή εργασία μονίμου προσωπικού Λ.Τ. ΚΥ¬ 
ΜΗΣ Β' εξαμήνου 2006. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297 Α') «Μισθολογικές ρυθμίσεις λειτουργών και υπαλ¬ 
λήλων του Δημοσίου, ΝΠΔΔ και ΟΤΑ, μονίμων στελεχών 
των Ενόπλων Δυνάμεων και αντιστοίχων της Ελληνικής 
Αστυνομία, του Πυροσβεστικού και Λιμενικού Σώματος 
και άλλες συναφείς διατάξεις» 

2. Την υπ’ αριθμ. 2/72757/002/31.12.2003 εγκύκλιο του 
Υπουργείου Οικονομικών/ΓΛΚ. 

3. Το υπ’ αριθμ. 161/24.4.2006 έγγραφο του Λ.Τ. ΚΥ¬ 
ΜΗΣ. 

4. Την υπ’ αριθμ. 09/18.4.2006 Πράξη της Λιμενικής 
Επιτροπής Λ.Τ. ΚΥΜΗΣ, αποφασίζουμε: 

1. Την έγκριση πραγματοποίησης απογευματινής υπε- 
ρωριακής εργασίας εκατόν ενενήντα δύο (192) ωρών 
συνολικά, με αμοιβή, για την μοναδική υπάλληλο του 
Λιμενικού Ταμείου ΚΥΜΗΣ για την αντιμετώπιση επο¬ 
χικών και εκτάκτων υπηρεσιακών αναγκών, για το Β' 
εξάμηνο 2006 και ειδικότερα: 

- Τήρηση-σύνταξη-διεκπεραίωση πρακτικών, εγγρά¬ 
φων, τήρηση λογιστικών βιβλίων, έκδοση χρηματικών 
ενταλμάτων, εισπράξεις εσόδων, μισθωμάτων - τελών. 

Οι ώρες απογευματινής υπερωριακής εργασίας δεν 
μπορεί να υπερβαίνουν τις εξήντα (60) μηνιαίως. 

2. Το ύψος της δαπάνης που θα προκύψει από την 
ανωτέρω αιτία ανέρχεται στο ποσό των 1.400,00 ΕΥΡΩ 
περίπου και θα βαρύνει τον Προϋπολογισμό του Λ.Τ. 
ΚΥΜΗΣ έτους 2006 στον οποίο υπάρχει σχετική εγγε¬ 
γραμμένη πίστωση στον ΚΑΕ 0261. 

Ο αριθμός των ωρών, θα εξαρτηθεί από τις πραγ¬ 
ματικές υπερωριακές ανάγκες και θα καθοριστεί με 
απόφαση της Προέδρου του λιμενικού Ταμείου. 

Υπεύθυνος για την εκτέλεση των υπερωριών ορίζεται 
η Πρόεδρος του Λ.Τ. ΚΥΜΗΣ ΚΕΧΡΗ Ζαχ. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει αναδρομικά ένα μήνα πριν τη 
δημοσίευσή της. 

Πειραιάς, 7 Ιουλίου 2006 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 

Αριθμ. 41881 (16) 

Έγκριση σύναψης συμβάσεων μίσθωσης έργου από τη 
Νομαρχιακή Αυτοδιοίκηση Αθηνών - Πειραιώς / Νο¬ 
μαρχιακό Διαμέρισμα Πειραιά με τριάντα εννέα (39) 
άτομα, διαφόρων κατηγοριών, για χρονικό διάστημα 
έως το τέλος του τρέχοντος έτους. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του νόμου 2503/1997 «Διοίκηση, οργά¬ 
νωση, στελέχωση της Περιφέρειας, ρύθμιση θεμάτων 
για την Τοπική Αυτ/ση και άλλες διατάξεις» ΦΕΚ 107/ 
Α/30.5.1997. 

2. Τις διατάξεις του ν. 2190/1994 «Σύσταση ανεξάρτητης 
αρχής για την επιλογή προσωπικού και ρύθμιση θεμά¬ 
των διοίκησης» όπως συμπληρώθηκαν με τις διατάξεις 
του άρθρου 6 του νόμου 2527/1997 «Συμβάσεις μίσθωσης 
έργου» 

3. Την υπ’ αριθμ. 3861/εγκ.2/28.1.02 εγκύκλιο του ΥΠΈΣ. 
Δ.Δ.Α 

4. Το υπ’ αριθμ. οικ. 35500/4.7.2006 έγγραφο του ΥΠΈΣ. 
Δ.Δ.Α. με το οποίο μας γνωρίζει ότι με την ΔΙΠΠ/Φ.ΕΓΚΡ. 
1/223/9361/22.6.2006 απόφαση της Επιτροπής του άρθρου 
2, παρ. 1 της υπ’ αριθμ. 55/98 ΠΥΣ, ( ΦΕΚ 252/Α/12.11.1998) 
και την υπ’ αριθμ. 32885/29.6.2006 απόφαση κατανομής 
του Υφυπουργού Εσωτερικών Δημόσιας Διοίκησης και 
Αποκέντρωσης, εγκρίθηκε η σύναψη συμβάσεων μίσθω¬ 
σης έργου από τη Νομαρχιακή Αυτοδιοίκηση Αθηνών 
- Πειραιώς / Νομαρχιακό Διαμέρισμα Πειραιά με τριάντα 
εννέα (39) άτομα διαφόρων κατηγοριών ήτοι: δώδεκα 
(12) ΠΕ, έντεκα (11) ΤΕ και δέκα έξι (16) ΔΕ, με αντικείμενο 
την παροχή αδειών εργασίας αλλοδαπών, για χρονικό 
διάστημα έως το τέλος του τρέχοντος έτους, υπό την 
απαραίτητη προϋπόθεση τήρησης των διατάξεων του 
άρθρου 6 του ν. 2527/1997, που ορίζουν μεταξύ άλλων 
ότι το προς ανάθεση έργο δεν πρέπει να ανάγεται στα 
συνήθη καθήκοντα των υπαλλήλων του οικείου φορέα 


και ότι απαγορεύεται η ανανέωση η παράταση των 
συμβάσεων αυτών. 

Σκεφθέντες σύμφωνα με το νόμο και επειδή το αίτημα 
της Νομαρχιακής Αυτοδιοίκησης Αθηνών - Πειραιώς / 
Νομαρχιακού Διαμερίσματος Πειραιά είναι σύμφωνο με 
τις προϋποθέσεις που προβλέπουν οι σχετικές διατάξεις 
και η σχετική εγκύκλιος του ΥΠ.ΕΣ.Δ.Δ.Α, αποφασίζου¬ 
με: 

1. Εγκρίνουμε τη σύναψη συμβάσεων μίσθωσης έργου 
από τη Ν.Α. Αθηνών - Πειραιώς / Νομαρχιακό Διαμέρι¬ 
σμα Πειραιά με τριάντα εννέα (39) άτομα, διαφόρων 
κατηγοριών ως εξής: 

Κατηγορία ΠΕ Δώδεκα (12) άτομα 

Κατηγορία ΤΕ Έντεκα (11) άτομα 

Κατηγορία ΔΕ Δέκα έξι (16) άτομα 

Σύνολο τριάντα εννέα (39) άτομα 

με αντικείμενο την παροχή αδειών εργασίας αλλοδα¬ 
πών, για χρονικό διάστημα έως το τέλος του τρέχοντος 
έτους υπό την απαραίτητη προϋπόθεση τήρησης των 
διατάξεων του άρθρου 6 του ν. 2527/1997, που ορίζουν 
μεταξύ άλλων ότι το προς ανάθεση έργο δεν πρέπει 
να ανάγεται στα συνήθη καθήκοντα των υπαλλήλων 
του οικείου Φορέα και ότι απαγορεύεται η ανανέωση ή 
παράταση των συμβάσεων αυτών. 

2. Η δαπάνη που θα προκληθεί από τις ανωτέρω 
συμβάσεις μίσθωσης έργου, θα βαρύνει τον ίδιο προ¬ 
ϋπολογισμό της Ν. Α. Αθηνών - Πειραιώς / Νομαρχιακό 
Διαμέρισμα Πειραιά, η οποία δεν επιχορηγείται από τον 
κρατικό προϋπολογισμό για το λόγο αυτό. 

3. Ως τόπος εκτέλεσης του έργου ορίζεται η Νομαρ¬ 
χιακή Αυτοδιοίκηση Αθηνών - Πειραιώς / Νομαρχιακό 
Διαμέρισμα Πειραιά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 2006 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

